Ur qeblet lɛar!
Ur ttmeslayet ɣef wayen ur tezmirem, ur kkatet ara ad tqenɛem wiyaḍ ɣef wayen ur t-uminem. Tasertit mačči d aḥerrek, d aneggez, d amwiwel mi ara d-ḍrunt kan, tasertit d aḥebber i uzekka akken ur tettilli tuccḍa.
Ur ttarat lebɣi d ayen yellan, mulac ad d-yekker wayen yellan ad awen-ifeggel lebɣi. Tamurt taqbaylit ur telli ɣas nebɣa ad tili. Tamurt taqbaylit ad tili ass ideg ara s-nheggi, ass ideg ara ncemmer iɣallen-nneɣ d uxeddim ara d-tili mačči s wawal neɣ s wanayen. Tamurt taqbaylit ur tqebbel isertenen ilexxaxen, inselmen iɣeddaren, imagdayen iderɣalen, imeɣnasen isusamen…
Ur ttɛanaten lesyad-nwen, ur teddut deg ubrid yeswan idammen, ur ttnadit lǧerrat n iderɣalen, mulac tamurt taqbaylit ur d-tettili ara.
Irnaten Murad
kab_Latn kab_Latn kab_Latn kab_Latn taq_Latn